Grønn Ungdom vil slåss for atomkraft

Grønn Ungdom vil at moderpartiet MDG skal åpne for kjernekraft som en del av klimaløsningen.

Grønn Ungdom vil vurdere atomkraft. På bildet ser vi atomkraftverket i Oskarshamn i Sverige. Foto: Mikael Fritzon / NTB scanpix

NTB

14. mai 2019 16:57 Sist oppdatert 15. mai 2019

– Verden har et nærmest umettelig behov for utslippsfri energi. Situasjonens alvor taler for at vi må innhente kunnskap om alle tenkelige teknologier som kan hjelpe oss i kampen mot klimakrisen, sier talsperson Hulda Holtvedt i Grønn Ungdom.

Forslaget skal behandles på MDGs landsmøte helgen 24.–26. mai.

– Å si ja til kjernekraft i miljøbevegelsen, er som å banne i kirken. Men De Grønne trenger en prinsipiell avklaring på hvordan vi ser på kjernekraft i klimaløsningen, sier Teodor Bruu, som også er talsperson i Grønn Ungdom.

I uttalelsen fra Grønn Ungdom foreslås det blant annet at Norge styrker forskningen på utvinning og lagring av thorium og deltar i internasjonalt forskningssamarbeid på kjernekraft.

Grønne partier i Europa har tradisjonelt vært motstandere av kjernekraft.